projecte-aina/catalan_government_crawling huggingface dataset:
TECNIO és l'acreditació que atorga la Generalitat de Catalunya a través d'ACCIÓ per identificar i donar visibilitat als desenvolupadors de tecnologia del sistema R+D+I de Catalunya que presentin capacitats tecnològiques diferencials i amb capacitat de transferir-les per enfortir el teixit empresarial i fer atractiu internacionalment el ecosistema català d'innovació.
Vols tenir l'acreditació TECNIO?
Prem aquí si el teu centre té NIF propi o aquí si el teu centre té NIF d'entitat pública.
Prem aquí si el teu centre té NIF propi
Prem aquí si el teu centre té NIF d'entitat pública
Si acredites la teva entitat amb el segell TECNIO, gaudiràs d'aquests avantatges:
La durada de la vigència de l'acreditació serà com a màxim fins al 31 de desembre de 2023.
Una vegada finalitzat aquest termini la renovació no serà automàtica ja que s'adaptaran els requisits en funció de l'evolució dels programes i les necessitats empresarials.
Consulta'ns per conèixer-ne tots els detalls!
Els requisits d'elegibilitat per a l'acreditació com a desenvolupador de tecnologia TECNIO es divideixen en 3 categories:
Els centres amb NIF propi tramitareu la vostra sol·licitud a través de l' aplicatiu TEI i els centres amb NIF d'entitat pública a través de l' EACAT.
Als efectes de verificar el compliment dels requisits d'elegibilitat i atributs exigits s'haurà d'aportar, juntament amb el formulari de sol·licitud d'acreditació, la documentació següent:
Adjunta els següents documents:
Per la verificació dels requisits d'elegibilitat caldrà aportar:
Per la verificació dels atributs escollits, juntament amb la informació de la memòria mencionada, caldrà aportar, en cas que s'escaigui:
En relació amb totes les notificacions del procediment d'acreditació, és recomanable que cliqueu a l'apartat del Formulari de sol·licitud indicant que voleu rebre avisos sobre la tramitació de la vostra sol·licitud.
D'aquesta manera, rebreu sempre un avís a l'adreça que el sol·licitant hagi facilitat a aquests efectes dins del Formulari de sol·licitud d'acreditació, on es posarà a la teva disposició les notificacions a la Seu electrònica, sense perjudici que la manca d'aquest avís no impedeixi la plena validesa de la notificació.
Consulta el detall de tota la documentació a presentar en el DOGC.
El termini d'enviament de sol·licituds es trobarà obert fins al 30 de desembre de 2022.
Per acreditar-te, prem aquí si el teu centre té NIF propi, o bé, prem aquí si el teu centre té NIF d'entitat pública.
Aquest és el llistat de desenvolupadors acreditats per ACCIÓ:
Consulta el llistat de desenvolupadors acreditats
La teva experiència fent créixer projectes empresarials pot ser molt útil als nous emprenedors.
Acredita't com a Mentor de Startup Catalonia per aportar l'assessorament necessari durant el procés que es determini des d'ACCIÓ.
ACCIÓ estableix un procés d'acreditació per a totes aquelles persones interessades a col·laborar i formar part del directori de mentors de Startup Catalonia el 2019.
Els mentors donen suport en la implementació dels programes d'ACCIÓ mitjançant:
Poden sol·licitar l'acreditació com a mentors aquells professionals que vulguin participar en els programes Startup Catalonia d'ACCIÓ que ofereix un acompanyament personalitzat i expert.
Consulta els requisits específics en el DOGC
Per sol·licitar l'acreditació cal que emplenis el Formulari de sol·licitud que trobaràs a l'apartat "Sol·licitud".
Per tal de verificar el compliment dels requisits exigits s'haurà d'adjuntar al Formulari de sol·licitud d'acreditació la documentació detallada en format ZIP, així com una fotografia teva per tal que, en cas de ser acreditat, figuri al Directori de Mentors juntament amb la teva informació professional, sempre i quan no superi els 5 MB.
En el cas que la documentació superi els 5MB, tindràs 24 hores per adjuntar en una segona fase la resta de documentació necessària.
Les sol·licituds es consideraran com a degudament formalitzades en el moment que s'hagi enviat el formulari Web i tota la documentació acreditativa.
La documentació que han d'enviar tots els professionals és la següent:
Consulta el detall de tota la documentació a presentar en el DOGC
El termini de presentació de les sol·licituds ha finalitzat.
Aquest és el llistat de mentors de startups acreditats per ACCIÓ, per categories:
Consulta el llistat de mentors de startups
ACCIÓ dona visibilitat i confiança als nous instruments financers alternatius a la banca que han sorgit en els darrers temps.
L'acreditació d'entitat de finançament alternatiu d'ACCIÓ et permetrà:
S'estableixen quatre categories d'entitats de finançament alternatiu amb uns criteris d'acreditació iguals per a totes les categories:
Consulta'ns per conèixer-ne més detalls sobre l'Acreditació d'entitats de finançament alternatiu!
Per sol·licitar l'acreditació cal que emplenis el formulari de sol·licitud que trobaràs a l'apartat "Sol·licitud".
Per tal de verificar el compliment dels requisits exigits s'haurà d'adjuntar al Formulari de sol·licitud d'acreditació la documentació detallada en format ZIP, així com una fotografia teva per tal que, en cas de ser acreditat, figuri al Directori de Mentors juntament amb la teva informació professional, sempre i quan no superi els 5 MB.
En el cas que la documentació superi els 5MB, tindràs 24 hores per adjuntar en una segona fase la resta de documentació necessària.
Les sol·licituds es consideraran com a degudament formalitzades en el moment que s'hagi enviat el formulari Web i tota la documentació acreditativa.
La convocatòria 2019 està tancada.
Per qualsevol dubte o més informació contacta amb nosaltres.
Aquest és el llistat de les entitats de finançament alternatiu acreditades per ACCIÓ, per categories: Entitats de finançament alternatiu acreditades
Des d'ACCIÓ s'ha volgut donar una distinció especial a totes aquelles entitats acreditades creant un segell acreditatiu que les identifiqui amb l'excel·lència.
Les entitats de finançament alternatiu acreditades utilitzaran i faran difusió del segell en tots els mitjans de comunicació, fent-ne un bon ús, segons el manual d'ús del segell facilitat pels responsables del programa en el moment de l'enviament de la resolució d'acreditació.
La millor manera de créixer és la cooperació entre tots els agents implicats en un mateix entorn.
Amb aquesta premissa treballa l'extensa xarxa de clústers catalans, acreditats per ACCIÓ.
La finalitat del Programa Catalunya Clústers és impulsar la competitivitat de l'economia catalana, sistematitzar l'actuació de la Generalitat de Catalunya en l'àmbit de la política de clústers i contribuir a la racionalització del mapa dels clústers existents a Catalunya.
Demana més informació per unir-te a la xarxa de clústers!
L'acreditació com a clúster garanteix una sèrie de drets i deures:
Poden formar part del Programa Catalunya Clústers les entitats legalment constituïdes, amb personalitat jurídica pròpia, sense afany de lucre i que operin principalment a Catalunya i tinguin com a objecte social principal la millora de la competitivitat de les empreses, així com una contrastada experiència en dinamització de clústers i que compleixin també els requisits següents:
Per sol·licitar l'acreditació cal que emplenis el formulari que trobaràs a l'apartat "Sol·licitud" i hi adjuntis la documentació justificativa comprimida en un fitxer.zip.
La documentació a adjuntar, és la següent:
El termini de presentació de les sol·licituds per obtenir l'acreditació com a clúster acreditat d'ACCIÓ per a l'any 2018 és de 15 dies naturals des de l'endemà de la publicació al DOGC.
El termini de sol·licitud ha finalitzat, demana més informació per unir-te a la xarxa de clústers.
Podeu consultar els clústers acreditats per ACCIÓ de cada sector accedint al llistat següent:
Beneficis per a clústers acreditats
Des d'ACCIÓ s'ha volgut donar una distinció especial a totes aquelles entitats acreditades creant un segell d'acreditació que les identifiqui amb l'excel·lència.
Un dels drets i obligacions dels clústers acreditats és fer un correcte ús del segell que els acredita com a tals.
L'obtenció del segell i del manual d'ús es fa efectiva en el moment de l'acreditació: els responsables del Servei us els faran arribar amb la resolució d'acreditació.
Aquest article es basa en la teoria del "Shared Value" ( valor compartit ) de l'economista de Harvard, Michael Porter, reconegut l'any 2015 amb el "Most Influential Management Thinker Award".
En aquest sentit, es presenta el benefici social com un objectiu tan primordial com el benefici monetari.
Es tracta d'un canvi de paradigma enfocat en la humanització del capitalisme.
Si tens experiència i coneixement, per què no compartir-ho amb empreses que ho necessitin?
Acredita't com a assessor dels programes d'ACCIÓ i posa al servei del teixit empresarial de Catalunya la teva excel·lència professional.
Estaràs al costat de l'empresa durant la implementació dels serveis d'ACCIÓ com un suport bàsic per al seu èxit.
Si vols ajudar a fer créixer les empreses catalanes, contacta'ns i t'expliquem com acreditar-te com a assessor dels programes d'ACCIÓ!
Sol·licita la teva acreditació per al període 2019-2022
Només els assessors acreditats poden acompanyar les empreses en l'aplicació dels diversos serveis d'ACCIÓ.
Si ets un d'ells, tindràs a l'abast milers d'empreses que necessitaran un perfil amb la teva experiència i coneixement per impulsar el seu creixement.
Els assessors donen suport a la implementació dels programes d'ACCIÓ a través de:
Tingues present que les empreses escullen el candidat idoni d'entre els assessors acreditats que figuren al llistat d'assessors d'ACCIÓ.
Estar acreditat no garanteix la teva participació en un programa concret, ni la selecció per part de les empreses participants.
Si vols formar part d'aquest directori, contacta'ns per conèixer com acreditar-te com a assessor dels programes d'ACCIÓ!
Per sol·licitar l'acreditació cal que emplenis el Formulari de sol·licitud que trobaràs a l'apartat "Sol·licitud".
Per tal de verificar el compliment dels requisits exigits s'haurà d'adjuntar al Formulari de sol·licitud d'acreditació la documentació detallada en format ZIP, així com una la documentació requerida sempre i quan no superi els 5 MB.
En el cas que la documentació superi els 5MB, tindràs 24 hores per adjuntar en una segona fase la resta de documentació necessària.
Documentació justificativa de l'experiència, projectes i altres requisits de les àrees sol·licitades:
En el cas que algun dels documents sol·licitats ja hagi estat presentat en convocatòries anteriors d'ACCIÓ, no caldrà presentar-lo.
Caldrà, però, presentar una declaració responsable informant de quin document es tracta, en quina data es va lliurar a ACCIÓ i on consti que continua essent vigent.
El termini de presentació de les sol·licituds per obtenir l'acreditació com a assessor d'ACCIÓ per a l'any 2019 romandrà obert des de l'endemà de la publicació de la Resolució al Diari Oficial de la Generalitat de Catalunya i fins al 31 de maig de 2022.
Per acreditar-te com a assessor de programes d'ACCIÓ, assegura't que no compleixes cap incompatibilitat:
Escull fins a dues àrees d'expertesa ( consulta-les en detall al DOGC ) i un àmbit RIS3CAT:
Opcionalment i de manera addicional, pots demanar l'acreditació per a un dels 7 àmbits del RIS3CAT.
En el cas que el teu perfil sigui de les àrees d'expertesa Estratègia, Operacions i Organització o Tecnologia també pots sol·licitar l'àmbit d'especialització sectorial Indústria 4.0.
Aquest és el llistat d'assessors acreditats per ACCIÓ:
Consulta el llistat d'assessors acreditats
Per consultar l'estat del teu expedient, introdueix a continuació el codi Web.
En cas de no disposar d'aquest codi, pots recuperar-lo introduint a continuació el codi del teu expedient i t'enviarem un correu electrònic facilitant-te el codi web.
Per a qualsevol altre dubte sobre la tramitació dels ajuts a la internacionalització el telèfon d'atenció per a les tramitacions és el 93 484 96 48.
Per a qualsevol altre dubte sobre la tramitació dels ajuts a la innovació el telèfon d'atenció per a les tramitacions és el 93 476 73 18.
En aquest apartat us detallem els passos a seguir en el cas de voler presentar algun dels següents tràmits.
La documentació cal registrar-la a ACCIÓ (dins del termini establert a la resolució d'atorgament, si s'escau) en format paper, o a qualsevol de les delegacions territorials o per correu administratiu ( consulteu horaris ).
Retirada de l'expedient abans de l'òrgan col·legiat o renuncia a una subvenció ja atorgada: presentar un escrit signat pel representant legal de l'empresa especificant el número d'expedient i el nom de l'empresa, i en el cas de renúncies, caldrà indicar si és total o parcial (especificar l'import només en les renúncies parcials).
ACCIÓ emetrà resolució corresponent únicament en el cas de renúncia.
Bestreta: presentar un escrit signat pel representant legal de l'empresa especificant el número d'expedient, el nom de l'empresa i l'import de la bestreta que sol·liciten.
Si s'escau, i segons estableixin les bases, un cop rebuda la sol·licitud, ACCIÓ es posarà en contacte amb l'empresa per indicar l'import de l'aval i els tràmits a realitzar.
Ampliació del termini de la realització del projecte o de justificació d'un projecte aprovat: presentar un escrit signat pel representant legal de l'empresa adreçat a ACCIÓ especificant el número d'expedient i el nom de l'empresa.
S'ha de sol·licitar abans de que finalitzi el termini establert inicialment a la resolució d'atorgament.
ACCIÓ emetrà resolució amb els nous terminis, si s'escau.
Modificació sobre el projecte inicial: presentar un escrit signat pel representant legal de l'empresa especificant el número d'expedient i el nom de l'empresa/entitat i les modificacions o canvis sobre l'actuació inicialment subvencionada.
Les modificacions s'han de sol·licitar abans de la data de finalització del projecte establerta a la resolució d'atorgament.
ACCIÓ valorarà els canvis sol·licitats, i emetrà resolució d'acceptació/denegació dels canvis, si s'escau.
Recurs potestatiu de reposició: presentar el recurs davant el/la conseller/a delegat/da d'ACCIÓ en el termini d'un mes, a comptar de l'endemà de la notificació de la resolució, d'acord amb el preveuen els articles 123 i 124 de la Llei 39/2015, de 1 d'octubre, del Procediment Administratiu Comú de les Administracions Públiques, i l'article 77 de la Llei 26/2010, de 3 d'agost, de règim jurídic i de procediment de les administracions públiques de Catalunya; o directament recurs contenciós administratiu davant la sala contenciosa administrativa del Tribunal Superior de Justícia de Catalunya en el termini de dos mesos, a comptar de l'endemà de la seva publicació/notificació, de conformitat amb l'article 46 i l'article 10 de la Llei 29/1998, de 13 de juliol, reguladora de la jurisdicció contenciosa administrativa.
Justificació: consultar l'apartat Justificació d'ajuts i seguir els passos indicats.
Aportar altre documentació: aportar un escrit signat pel representant legal de l'empresa especificant el número d'expedient, el nom de l'empresa i la documentació que s'adjunta.
Per a la gestió de justificacions (innovació i internacionalització) trieu més avall l'any l'ajut que voleu justificar.
Per a qualsevol dubte sobre les justificacions dels ajuts a la internacionalització el telèfon d'atenció per a les tramitacions és el 93 484 96 21.
Per a qualsevol dubte sobre les justificacions dels ajuts a la innovació el telèfon d'atenció per a les tramitacions és el 93 567 69 60.
Fins a les 14.00 h del dia 15 d'octubre de 2020, o fins l'exhauriment de la dotació pressupostària dels ajuts.
Fins a les 14:00 hores del dia 16 de novembre de 2020
Aquesta pàgina comprèn les diverses convocatòries d'ajut i processos d'acreditació que es publiquen al DOGC i s'ubiquen al portal de tràmits de la Generalitat de Catalunya.
Els tràmits marcats com a en línia indiquen que el procés de sol·licitud pot fer-se telemàticament.
La marca en termini, que el procés de sol·licitud està actualment en curs.
Et recordem, però, que per conèixer tots els serveis que ofereix ACCIÓ, incloent també aquells que es gestionen a través del portal de tràmits, has de navegar per la secció de Serveis d'ACCIÓ o bé consultar la pàgina de la Cartera de serveis d'ACCIÓ.
Vols que la teva empresa posi un peu als Balcans?
Vols trobar-hi nous clients i col·laboradors?
Des de la nova Oficina exterior de comerç i inversions de Catalunya a Zagreb t'ajudem a fer negoci a Croàcia i Sèrbia.
L'Oficina Exterior de Comerç i Inversions de Catalunya a Zagreb està dirigida per Jorge Salgado.
Format en Economia i Administració d'empreses, coneix profundament la zona dels Balcans, on viu des de 2004, s'ocupa dels projectes de comerç exterior i treballa en empreses de diversos sectors.
L'oficina de Zagreb és una de les més recents.
S'obre el 2017 per facilitar l'accés de les empreses catalanes als països de la zona dels Balcans, uns mercats en evolució i per als que és especialment important entrar-hi amb un oficina com la d'ACCIÓ, que coneix el terreny de primera mà.
Vols que la teva empresa aprofiti les oportunitats del mercat més gran del món?
Si vols entrar a la Xina, l'oficina d'ACCIÓ a Xangai t'ajuda a posar-hi un peu de forma segura i eficaç.
L'Oficina Exterior de Comerç i Inversions de Catalunya a Xangai està dirigida per Taowen Xue.
Formada en consultoria empresarial i màrqueting, té una gran experiència professional en aconseguir que les empreses occidentals facin negocis als mercats asiàtics i, en particular, a la Xina.
L'oficina d'ACCIÓ a Xangai es va obrir l'any 2005 i és una de les tres oficines a través de les quals ACCIÓ ajuda les empreses catalanes a accedir amb eficiència i garanties a l'enorme i complicat mercat xinès.
L'equip de l'oficina es completa amb quatre consultors més.
Des de 2015 ha treballat en més de 200 projectes, majoritàriament dels sectors tecnològics dels sistemes industrials, les indústries de l' experiència i l'àmbit de la química, l'energia i els recursos.
Ateses les peculiaritats de l'economia xinesa, és una oficina especialitzada en projectes d'implantació empresarial, amb serveis de plataforma empresarial o "soft landing" i en l'organització de missions empresarials.
Aquesta oficina ofereix també serveis especialitzats d' innovació internacional.
Vols que la teva empresa aprofiti les oportunitats de negoci que generen al Banc Mundial, el Banc Interamericà de Desenvolupament, l'FMI i altres organitzacions globals?
L'oficina d'ACCIÓ a Washington t'hi acompanya i ho farà possible.
L'Oficina Exterior de Comerç i Inversions de Catalunya a Washington està dirigida per Sergi Mata.
Format en Econòmiques i Administració d'empreses, té una vasta experiència en el terreny de la consultoria de negocis i en el desplegament de l'estratègia d'expansió internacional de les empreses catalanes.
Tres consultors més completen l'oficina d'ACCIÓ a Washington, oberta l'any 2007, i que està estratègicament situada prop del Banc Mundial i del Banc Interamericà del Desenvolupament.
L'oficina d'ACCIÓ a Washington té una especialització concreta: ajudar les empreses catalanes a accedir a les licitacions que financen els organismes multilaterals amb seu a Washington D.C., com el Banc Mundial, la Corporació Financera Internacional (CFI), el Banc Interamericà del Desenvolupament (BID), l'Organització Panamericana de la Salut (OPS), l'Organització dels Estats Americans (OEA) o el Fons Monetari Internacional.
Les empreses d' indústries de l'experiència, de sistemes industrials i química, energia i recursos són les que més utilitzen els serveis d'aquesta oficina que, fonamentalment, du a terme projectes de contractació pública internacional.
Vols que la teva empresa es connecti amb el mercat polonès?
Vols aconseguir-hi nous clients, contactes i proveïdors?
Des de l'oficina d'ACCIÓ a Varsòvia, apropem la teva empresa a Polònia!
L'Oficina Exterior de Comerç i Inversions de Catalunya a Varsòvia està dirigida per Michal Chabasiewicz.
Format en Hispàniques, Empresarials i Comerç internacional, ha desenvolupat la seva carrera en l'àmbit de l'exportació.
L'oficina exterior de Catalunya a Varsòvia es va obrir el 1990 i una consultora més completa l'equip.
L'oficina de Varsòvia ha treballat en més de 150 projectes des d'inicis de 2015, entre els quals predominen els que venen dels sectors de l' alimentació i els sistemes industrials.
L'oficina de Varsòvia treballa sovint amb missions empresarials, a més de dur a termes projectes per identificar nous clients, proveïdors i distribuïdors, fer estudis de mercat o elaborar agendes de contactes per a empreses catalanes a Polònia.
Vols trobar noves oportunitats a la tercera economia del món?
Vols aconseguir-hi nous clients i fer-hi noves aliances?
Des de l'oficina d'ACCIÓ a Tòquio, t'ajudem a fer negoci amb el complex i sofisticat teixit empresarial i cultural japonès.
L'Oficina Exterior de Comerç i Inversions de Catalunya a Tòquio està dirigida per Yuko Kijimoto.
És experta en Dret i relacions internacionals i coneixedora directa, tant de la realitat empresarial europea i catalana, com de la societat i les formes de fer negoci japoneses.
L'oficina d'ACCIÓ a Tòquio compta amb set consultors més, experts tant en la internacionalització d'empreses catalanes com en la captació d'inversions cap a Catalunya.
Precisament per a aquesta finalitat, l'oficina de Tòquio va ser la primera oficina a l'estranger del Govern català, oberta l'any 1988.
Des de 2015, l'oficina ha impulsat més de 300 projectes.
Destaquen els d'empreses d' alimentació i d' indústries del disseny.
Moltes d'elles han participat en missions empresarials o han utilitzat serveis comercials, com la cerca de canals de comercialització, els estudis i prospeccions de mercat o el seguiment de contactes.
Vols connectar la teva empresa a un dels ecosistemes més innovadors del món?
Des de l'oficina exterior d'ACCIÓ a Tel Aviv ajudarem la teva empresa a trobar contactes i col·laboradors a Israel.
L'Oficina Exterior de Comerç i Inversions de Catalunya a Tel Aviv està dirigida per Mar Pérez.
Formada en Química, Farmàcia i gestió empresarial, té una sòlida experiència en projectes de transferència tecnològica des dels centres de recerca cap a les empreses.
Un consultor més completa l'oficina de Tel Aviv, que va obrir el 2015.
Té un objectiu molt focalitzat: connectar empreses catalanes amb un alt component tecnològic i innovador en un dels ecosistemes d'innovació, startups i transferència tecnològica més dinàmics del món.
Els projectes que s'estan impulsant des d'aquesta oficina especialitzada en innovació venen principalment d'empreses de l'àmbit de la salut i les ciències de la vida, empreses TIC-Mòbil i d'indústries de l' experiència.
Austràlia és l'economia exòtica menys exòtica del món.
Si un no pensa en la distància geogràfica, es troba amb una economia occidental, dinàmica i competitiva.
Vols trobar-hi nous clients, distribuïdors i col·laboradors?
L'oficina de Sydney és el teu soci imprescindible per accedir a Austràlia i Nova Zelanda.
L'Oficina Exterior de Comerç i Inversions de Catalunya a Sydney està dirigida per Gemma Puig.
Amb un coneixement econòmic i empresarial ampli, compta amb una sòlida trajectòria impulsant la competitivitat de les startups i les pimes catalanes des de diferents responsabilitats.
Dues consultores més completen l'oficina d'ACCIÓ a Sydney.
L'oficina d'ACCIÓ a Sydney, una de les més antigues, va obrir les seves portes l'any 1989.
L'enorme distància i les peculiaritats de l'economia australiana fan que la funció de l'oficina sigui clau perquè les empreses catalanes puguin entrar a aquest mercat minimitzant riscos i amb garanties d'èxit.
Des de 2015 ha treballat en més de 200 projectes, entre els que destaquen els d'empreses dels àmbits del disseny, els sistemes industrials i, sobretot, l' alimentació.
A l'oficina de Sydney, els projectes més freqüents són de comercialització (especialment, cerca de canals de comercialització i estudis de mercat), soft landing i missions empresarials.